На основу члана 5. Закона о јавним предузећима („Службени гласник РС“, број: 75/04 и 78/11), члана 7. став 1. и члана 132. тачка l) Закона о привредним друштвима („Сл. Гласник РС“, број: 127/08, 58/09, 100/11, 67/13, 100/17 и 82/19 ), члана 30. став 1. тачка 17. Статута МХ „ЕРС“ МП а.д. Требиње ЗП „Хидроелектране на Дрини“ а.д. Вишеград, на приједлог Надзорног одбора МХ „ЕРС“ МП а.д. Требиње ЗП „Хидроелектране на Дрини“ а.д. Вишеград (Одлука, број: НО-02-05/23 од 26.01.2023. године) и сагласно препоруци Одбора за ревизију МХ „ЕРС“ МП а.д. Требиње ЗП „Хидроелектране на Дрини“ а.д. Вишеград (Препорука, број: ОР-02-06/23 од 26.01.2023. године), Скупштина МХ „ЕРС“ МП а.д. Требиње ЗП „Хидроелектране на Дрини“ а.д. Вишеград на Iванредној сједници, одржаној дана \_\_\_.\_\_\_ .2023. године, д о н о с и

 **О Д Л У К У**

 **о оснивању привредног друштва Хотел „COMSAR РУДО“ д.о.о. Рудо**

1. **ОСНОВНЕ ОДРЕДБЕ:**

**Члан 1.**

На основу Уговора о преносу удјела у друштву Хотел „Comsar Рудо“ друштво са ограниченом одговорношћу Рудо број: ОПУ 793/2022 од 09.12.2022. године, сачињен од стране нотара Игора Станића из Бања Луке, МХ „ЕРС“ МП а.д Требиње ЗП „Хидроелектране на Дрини“ а.д. Вишеград постаје власник 100% удјела у Хотел „Comsar Рудо“ друштво са ограниченом одговорношћу Рудо, а друштво Хотел „Comsar Рудо“ друштво са ограниченом одговорношћу Рудо постаје јавно предузеће у форми једночланог друштва са ограниченом одговорношћу.

Хотел „Comsar Рудо“ друштво са ограниченом одговорношћу Рудо основано је Одлуком ооснивању број ОПУ -222/15 од 09.04.2015. године, након чега су биле измјене и то: ОПУ -256/2015 од 23.04.2015. године и ОПУ-310/2015 од 14.05.2015. године.

Како је друштво, након преноса удјела постало једночлано друштво са ограниченом одговорношћу, долази и до промјене форме оснивачког акта, те се приступило доношењу новог оснивачког акта.

Ова Одлука као оснивачки акт, садржи податке: о пословном имену и сједишту друштва, оснивачу друштва, дјелатностима, основном капиталу, улогу, удјелу, правима, обавезама и одговорности оснивача, распоређивању добити, органима друштва и управљању друштвом, резервама друштва, заступању и представљању, праву на исплату добити, општим актима друштва, измјенама оснивачког акта друштва, заштити животне средине, времену трајања и начину престанка друштва.

Друштво уписом у судски регистар стиче правну и пословну способност.

Друштво својим пословањем стиче средства потребна за трајно вршење своје дјелатности.

Средства Друштва су у својини Друштва.

Пословна писма и друга документа једночланог друштва са ограниченом одговорношћу садрже назнаку да је ријеч о једночланом друштву.

**II. ОСНИВАЧ ДРУШТВА:**

**Члан 2.**

Оснивач и једини члан са 100% - ним учешћем у Друштву је МХ „ЕРС“ МП а.д. Требиње ЗП „Хидроелектране на Дрини“ а.д. Вишеград, са сједиштем у Вишеграду, улица Комплекс Андрићград бб, у даљем тексту Оснивач.

**III. ПОСЛОВНО ИМЕ (ФИРМА), СЈЕДИШТЕ ДРУШТВА, ПЕЧАТ И ЗАШТИТНИ ЗНАК:**

**Члан 3.**

Пуно пословно име друштва је: Друштво са ограниченом одговорношћу Хотел „COMSAR Рудо“ Рудо.

Скраћено пословно име друштва је:Хотел „COMSAR Рудо“ д.о.о. Рудо.

Друштво има сагласност од Општине Рудо (Одлуке Општине Рудо, број: 02-370-8/14 од 17.04.2014. године) да у пословном имену друштва може користити назив мјеста Рудо у сврху регистровања хотела са сједиштем у Рудом, код надлежног суда.

Пословно име Друштва се може пренијети на друго лице само заједно са имовином или са најмање 30% књиговодствене вриједности имовине исказане у последњем годишњем билансу. Пословно име Друштва се може мијењати одлуком Скупштине Друштва.

**Члан 4.**

Сједиште Друштва је: у Рудом на адреси ул. Вожда Карађорђа Петровића бр.11А, општина Рудо, поштански број 73 260.

Сједиште Друштва је мјесто из кога се управља пословима Друштва.

Промјена сједишта Друштва може се мијењати одлуком Скупштине Друштва.

**Члан 5.**

 Друштво има свој печат и штамбиљ. Печат Друштва садржи текст пуног назива пословног имена и сједишта Друштва. Штамбиљ Друштва је правоугаоног облика и означава фирму и регистровано сједиште Друштва, број и датум завођења акта.

 Друштво има заштитни знак и логотип, којим је представљена његова фирма, те исте може регистровати као робно-услужни жиг код надлежног органа.

 Осим заштитног знака, Друштво може да има остале знакове разликовања и права интелектуалне својине, у складу с прописима, те да развија сопствени рекламни и пословни имиџ у промету.

 У правном промету и службеној преписци Друштво користи јединствени меморандум.

Одлуку о коначном изгледу, величини и садржини печата, штамбиља, меморандума, заштитног знака, логотипа и других знакова разликовања, као и одлуку о промјени истих, доноси Оснивач.

**Члан 6.**

Пословна писма и други документи Друштва, укључујући и оне у електронској форми, који су упућени трећимлицима садрже сљедеће податке: пословно име и правну форму Друштва, сједиште Друштва, регистар у који је регистровано и број регистрације Друштва, пословно име и сједиште банке код које Друштво има рачун и број рачуна,-порески идентификациони број Друштва, податке о основном капиталу Друштва са назнаком колико је од тога уплаћени и унесени, а колико уписани капитал,назнаку да је ријеч о једночланом друштву.

 **IV. ТРАЈАЊЕ ДРУШТВА:**

**Члан 7.**

Друштво је основано на неодређено вријеме.

**Члан 8.**

Иступање у правном промету и одговорност за обавезе Друштво је самостално правно лице и има право да закључује уговоре и предузима друге правне послове и правне радње у оквиру своје правне и пословне способности.

За обавезе преузете у правном промету према трећим лицима Друштво одговара цјелокупном својом имовином.

 Оснивач Друштва не одговара својом имовином за обавезе Друштва у правном промету с трећим лицима, осим у случајевима предвиђеним законом.

**V. ДЈЕЛАТНОСТ ДРУШТВА :**

**Члан 9.**

Дјелатност Друштва у унутрашњем промету:

1. Друштво обавља сљедеће дјелатности:

46.11 Посредовање у трговини пољопривредним сировинама, живим животињама, текстилним сировинама и полупроизводима,

46.12 Посредовање у трговини горивима, рудама, металима и индустријским хемикалијама,

 46.13 Посредовање у трговини дрвном градом и грађевинским материјалом,

46.14 Посредовање у трговини машинама, индустријском опремом, бродовима и авионима,

46.15 Посредовање у трговини намјештајем, робом за домаћинство и робом од метала и гвожђа,

46.16 Посредовање у трговини текстилом, одјећом, крзном, обућом и производима од коже,

46.17 Посредовање у трговини храном, пићима и дуваном,

46.18 Посредовање у трговини специјализованој за одређене производе или групе осталих производа,

46.19 Посредовање у трговини разноврсним производима,

46.43 Трговина на велико електричним апаратима за домаћинство,

46.51 Трговина на велико рачунарима периферном опремом и софтвером,

46.66 Трговина на велико осталим канцеларијским машинама и опремом,

 46.90 Неспецијализована трговина на велико,

47.11 Трговина на мало у неспецијализованим продавницама, претежно прехрамбеним производима, пићима и дуванским производима,

47.54 Трговина на мало електричним апаратима за домаћинство у специјализованим продавницама,

47.75 Трговина на мало козметичким и тоалетним препаратима у специјализованим продавницама,

47.77 Трговина на мало сатовима и накитом у специјализованим продавницама,

47.78 Остала трговина на мало новом робом у специјализованим продавницама,

47.81 Трговина на мало храном, пићима и дуванским производима на тезгама и пијацама,

47.91 Трговина на мало преко поште или интернета,

47.99 Остала трговина на мало изван продавница, тезги и пијаца,

49.32 Такси превоз,

49.39 Остали копнени превоз путника, д.н.,

49.41 Друмски превоз робе,

52.10 Складиштење робе,

52.21 Услужне дјелатности у копненом саобраћају;

52.24 Претовар терета,

55.10 Хотели и сличан смјештај,

55.20 Одмаралишта и остали смјештај за краћи одмор,

55.30 Кампови и простори за камповање,

55.90 Остали смјештај,

56.10 Дјелатности ресторана и услуге доставе хране,

56.21 Дјелатности кетеринга,

56.29 Остале дјелатности припреме и послуживања (доставе) хране,

56.30 Дјелатности припреме и послуживања пића,

68.20 Изнајмљивање и пословање сопственим некретнинама или некретнинама узетим у закуп (лизинг),

79.90 Остале резервацијске услуге и припадајуће дјелатности,

73.12 Услуге оглашавања (представљања) преко медија,

77.21 Изнајмљивање и давање у закуп (лизинг) опреме за рекреацију и спорт,

82.30 Организација састанака и пословнх сајмова,

93.13 Фитнес центри,

93.19 Остале спортске дјелатности,

93.21 Дјелатности забавних и тематских паркова,

93.29 Остале забавне и рекреативне дјелатности,

96.01 Прање и хемијско чишћење производа од текстила и крзна,

96.02 Фризерски и други третмани за уљепшавање,

96.04 Дјелатности за његу и одржавање тијела,

96.09 Остале личне услужне дјелатности, д.н..

Претежну дјелатност Друштво обавља у оквиру шифре:

55.10 Хотели и сличан смјештај

 Друштво може обављати и друге послове који се уобичајено обављају уз дјелатности уписане у судски регистар, у обиму и на начин који су потребни за пословање, а не представљају обављање тих послова као редовне дјелатности споредне дјелатности.

Друштво обавља дјелатност у сједишту и ван сједишта Друштва.

Друштво може формирати једну или више пословних јединица у сједишту или ван сједишта Друштва.

Пословна јединица је организациони дио Друштва и нема својство правног лица.

Пословна јединица има мјесто пословања и заступнике, а послове са трећим лицима обавља у име и за рачун Друштва.

 **Члан 10.**

Друштво врши спољнотрговински промет за потребе и у оквиру регистрованих дјелатности.

**VI. ОСНОВНЕ ОБАВЕЗЕ ОСНИВАЧА:**

 **Члан 11.**

Улог у Друштво са ограниченом одговорношћу може бити новчани или неновчани, укључјући и извршени рад и пружене услуге Друштву.

Вриједност новчаног улога, уколико се исти унесе у Друштво утврђује оснивач.

Ако члан Друштва не уложи уговорени неновчани улог, може одлучити да уложи новчани износ једнаке вриједности.

Уколико је предмет улога право својине, унесени улог у имовину Друштва својина је Друштва и не може бити коришћена од члана Друштва као његова имовина.

Члан Друштва нема право на враћање улога.

**VII. ОСНИВАЧКИ КАПИТАЛ И УДИО:**

 **Члан 12.**

Основни капитал Друштва је укупна вриједност удјела.

Укупан основни капитал друштва ( уписан и уплаћен ) износи износи 6.800.000,00 КМ (шестмилионаосамстотинахиљада и 00/100 конвертибилних марака), од чега у новцу 116.732,80 КМ (стотинушеснаестхиљада седамстотинатридесетдвије и 80/100 конвертибилних марака), а у стварима 6.683.267,20 КМ (шестмилионашестстотина осамдесеттрихиљадедвијестотинешездесетседам и 20/100 конвертибилних марака).

Уписани и унесени основни капитал у стварима, у укупној процијењеној вриједности износи 6.683.267,20 КМ (шестмилионашестстотина осамдесеттрихиљадедвијестотинешездесетседам и 20/100 конвертибилних марака),од чега

1. Уписани и унесени основни капитал у непокретним стварима процијењене вриједности 5.275.569,91КМ (петмилионадвјестаседамдесетпетхиљадапетстошездесетдевет и 91/100 конвертибилнíх марака),а које непокретности у нарави представљају зграду Хотела,,Comsar Rudo" са припадајућим земљиштем, у ул. Вожда Карађорђа Петровића бр. 11А, Рудо, што је у јавним евиденцијама непокретности означено као: к.ч. бр. 462 Хотел, површине 727 м2 и к.ч. бр. 463 Хотел Рудо, јавно паркиралиште површине 148 м2, ЗК уложак: 1037, ко. СП Рудо, к.ч. бр. 1/914 - Варош Рудо, неплодно, површине 66 м2, к.ч. бр. 1/915 - Варош Рудо, неплодно, површине 38 м2 и к.ч. бр. 1/916 - Варош Рудо, неплодно, површине 67 м2 (укупна површина 177 м2), уписане у ЗК уложак: 1062, к.о. СП\_Рудо, и к.ч. бр. 1/920 - Варош Рудо, неплодно, површине 105 м2, уписана у ЗК уложак: 1065, к.о. СП\_Рудо, код Републичке управе за геодетске и имовинско-правне послове, Подручна јединица Вишеград, што је по новом премјеру означено као к.ч. бр. 462 - Хотел Рудо, укупне површине 1151 м2, у наравí: пословна зграда у привреди површине 784 м2, пословна зграда у привреди површине 3 м2 и земљиште уз привредну зграду површине 364 м2, све уписано у Лист непокретности број: 755/4, к.о. Рудо Град, код Републичке управе за геодетске и имовинско-правне послове, Подручна јединица Рудо, на којим непокретностима је Друштво уписано као власник и посједник у јавним евиденцијама непокретности и

2. Уписани и унесени основни капитал у покретним стварима процијењене вриједности 1.407.697,29 КМ (милиончетиристотинеседамхиљадашестстотинадеведесетседам и 29/100 конвертибилних марака), од чега: опрема има вриједност 1.174.796,08 КМ (милионстоседамдесетчетирихиљаде седамстодеведесет шест и 08/100 конвертибилнíх марака), а инвентар има вриједност 232.901,21 КМ (двјестатридесетдвијехиљадедеветсто једна и 21/100 конвертибилнíх марака).

Основни капитал Друштва може се одлуком Оснивача повећати и смањити у складу са законом.

**Члан 13.**

 Оснивач је власник чланског удјела са 100% учешћа у основном капиталу Друштва, те у имовинским и управљачким правима у Друштву.

Члан Друштва са ограниченом одговорношћу стиче удио у основном капиталу сразмјерно вриједности улога.

Члан Друштва са ограниченом одговорношћу може имати један удио у Друштву.

Ако члан Друштва стекне један или више удјела у Друштву ти се удјели спајају са постојећим удјелом и заједно чине један удио.

Цијели или дио удјела Оснивача у Друштву може се слободно преносити на трећа лица.

**VII. ПОВЕЋАЊЕ И СМАЊЕЊЕ ОСНОВНОГ КАПИТАЛА:**

**Члан 14.**

Основни капитал Друштва може се одлуком Скупштине Друштва повећати новим улозима чланa или претварањем расположивих резерви за ове намјене у основни капитал.

Основни капитал Друштва може се смањити одлуком Скупштине Друштва, али не испод законом прописаног минималног основног капитала.

Смањење основног капитала Друштва по једном основу може се извршити истовремено са повећањем његовог основног капитала по другом основу у складу са законом.

Регистрација повећања из средстава Друштва и смањење основног капитала Друштва врши се једном годишње и то у року од 30 дана од дана одржавања годишње скупштине Друштва.

**Члан 15.**

Право гласа као и имовинска права права према Друштву, укључујући и учешће у добити и расподјели ликвидационог вишка, сразмјеран је удјелу члана, односно чланова уколико дође до повећања броја чланова Друштва у укупно уплаћеном основновном капиталу друштва у вријеме остваривања тих права.

**Члан 16.**

Друштво је дужно да води Књигу удјела.

Књига удјела се држи у сједишту Друштва.

У Књигу удјела уписују се: назив и сједиште оснивача Друштва, износ уговореног и уплаћеног улога и евентуалне споредне чинидбе, подјеле и сви преноси удјела укључујући и вријеме преноса и име преносиоца и стицаоца, све евентуалне промјене ових података, као и сви остали потребни подаци у складу са законским прописима.

Удјели Друштва нису хартије од вриједности.

Члан Друштва може имати само један удио у Друштву.

Друштво издаје члану Друштва потврду као доказ чланства и његовог удјела.

Члан Друштва има право увида у Књигу удјела и право на копије.

Друштво у складу са законом о регистрацији пословних субјеката, подноси регистру пријаву и документа за сваку промјену података уписаних у Књизи удјела ради регистрације и објављивања.

Директор одговара Друштву за сваку тачност података у Књизи удјела.

**Члан 17.**

Удио члана Друштва са ограниченом одговорношћу може се преносити.

Удио се преноси уговором у писаној форми са нотарски овјереним потписима преносиоца и стицаоца.

У случају преноса удјела преносилац и стицалац одговорни су солидарно за обавезе преносиоца у вези са улогом, настале прије тог преноса.

Преносилац и стицалац удјела обавезни су да без одгађања пријаве Друштву пренос удјела, промјену члана и вријеме промјене, ради уписа у књигу удјела.

Пренос удјела има правно дејство према Друштву од дана обавјештења о преносу.

Диоба удјела у цјелини или дијелом је дозвољена само у случају преноса удјела двојици или већем броју лица.

**IX. – ПРАВА И ОБАВЕЗЕ ОСНИВАЧА:**

**Члан 18.**

За обавезе Друштва Оснивач одговара до висине оснивачког улога.

 **X. ПРАВА,ОБАВЕЗЕ И ОДГОВОРНОСТИ ДРУШТВА:**

**Члан 19.**

Средства Друштва су у правном промету.

Друштво има право да у правном промету закључује уговоре, врши друге правне послове и радње у оквиру своје правне способности.

Друштво за своје обавезе у правном промету одговара цјелокупном својом имовином.

Члан Друштва не одговара за обавезе Друштва, осим до износа унесеног улога у имовину Друштва.

**Члан 20.**

Имовину Друштва чини право својине и друга имовинска правакоја Друштво има на улозима или је стекло пословањем.

Основни капитал Друштва је укупна вриједност удјела.

Друштво је самостално у вршењу своје дјелатности.

У правном промету са трећим лицима, Друштво за послове из регистроване надлежности иступа самостално, у своје име и за свој рачун.

**XI. ПРАВО ИСПЛАТЕ ДОБИТИ:**

**Члан 21.**

 Директор Друштва са ограниченом одговорношћу подноси скупштини друштва (годишњој скупштини), финансијске извјештаје и извјештаје о пословању.

 Усвајање финансијских извјештаја или било којих других извјештаја од стране скупштине Друштва не утиче на остваривање права савјесног члана, ако се касније покаже да су нетачни или погрешни.

 Друштво може вршити исплате члану Друштва у новцу у било које вријеме ако плаћање није супротно одредбама закона о ограничавању плаћања или других прописа који регулишу ову област.

 Свака исплата члану Друштва у новцу, врши се сразмјерно његовом удјелу у основном капиталу Друштва у вријеме доношења одлуке Друштва о таквој исплати.

 Члан Друштва када стекне право на одређену исплату постаје повјерилац Друштва у односу на ту исплату.

**Члан 22.**

Друштво не може вршити плаћања члану ако би након плаћања:
а) нето имовина Друштва била мања од његовог основног капитала, увећаног за резерве које се могу користити за исплату члану Друштва у складу са Законом о привредним друштвима или другим прописима, а умањеног за износ које је Друштво дужно да унесе као резерве за годину у којој се врши исплата;

б) Друштво било онемогућено да плаћа своје дугове чија се доспјелост очекује у редовном току пословања.

Изузетно, Друштво може извршити плаћање ако из финансијских извјештаја припремљених у складу са Законом којим се уређује рачуноводство и ревизија, произлази да је исплата разумна у датим околностима.

 **XII. ОРГАНИ ДРУШТВА:**

 **Члан 23.**

Друштво (као јавно предузеће) ће имати органе који су утврђени Законом о јавним предузећима, а њихове надлежности, односно обим овлаштења и ограничења, биће детаљније регулисани Статутом Друштва, у складу са Законом.

**XIII. ЗАСТУПАЊЕ И ПРЕДСТАВЉАЊЕ:**

**Члан 24.**

Друштво заступа и представља директор Друштва уз ограничења утврђена Законом и Статутом Друштва.

Послове заступања при закључивању и потписивању уговора чија је кумулативна вриједност до 10.000,00 КМ, директор Друштва обавља самостално, а преко тог износа уз потпис једног извршног директора односног дјелокруга рада-послова.

Директор Друштва може пренијети своја овлаштења или дио овлаштења на друга лица у Друштву или ван њега, путем писане генералне или специјалне пуномоћи.

 Друштво може дати прокуру једном или већем броју лица, под условима и ограничењима у складу са Законом о привредним друштвима Републике Српске.

Давање и опозив прокуре врши се у писаном облику, у виду одлуке коју доноси орган Друштва надлежан за доношење такве одлуке у складу са овом Одлуком. Одлуке о давању и опозиву прокуре обавезно се пријављују ради уписа издавања и опозива прокуре у регистар пословних субјеката.

За јавне набавке у Друштву до износа од 100.000,00 КМ, одлуку доноси Управа Друштва, а преко тог износа одлука се доноси уз сагласност Надзорног одбора Друштва.

Инвестиционе одлуке у Друштву доноси Надзорни одбор самостално до 1.000.000,00 КМ, а преко тог износа уз сагласност Скупштине Друштва.

**XIV. РЕЗЕРВЕ:**

**Члан 25.**

Друштво формира резерве Друштва.

У законске резерве Друштво обавезно уноси 5% добити текуће године умањене за губитак из претходне године, све док те резерве заједно са резервама капитала не достигну висину од најмање 10% основног капитала.

У случају смањења резерви, исте се допуњавају до износа који утврди Скупштина у складу са прописима.

**Члан 26.**

Сви поступци набавке од стране Друштва биће спровођени уз строго поштовање Закона о јавним набавкама БиХ као и подзаконских аката који регулишу наведену област.

**XV. ОПШТИ АКТИ ДРУШТВА:**

**Члан 27.**

Општи акти и документа Друштва су општи акти и документа наведени у члану 169. Закона о привредним друштвима и Друштво је дужно чувати та акта у своме сједишту или другим мјестима познатим и доступним члану Друштва.

Скупштина друштва ће донијети Статут најкасније у року од 30 дана, од дана ступања на снагу ове одлуке.

Друштво чува отправак оснивачког акта трајно, а остала документа најмање пет година, а по истеку тог рока, та документа се чувају у складу са прописима о архивској грађи.

Друштво, поред оснивачког акта, може да има и Статут којим се уређују нарочито пословање Друштва и управљање.

У случају неусклађености имеђу оснивачког акта и Статута, примјењују се одредбе оснивачког акта Друштва.

Правилници и други општи акти доносе се на начин и по поступку утврђеном Статутом Друштва.

**XVI. ИНФОРМИСАЊЕ И ЗАПОСЛЕНИ:**

**Члан 28.**

Друштво је дужно да Члана Друштва информише о свом пословању, финансијском стању и да учини доступним информације и документа у складу са законом и оснивачким актом.

Надлежни орган или овлашћено лице које не поступи на начин из претходног става одговара за штету која је тиме проузрокована Члану Друштва.

Ако надлежни орган или овлашћено лице пропусти да изврши дужност из става 1. овог члана, Члан Друштва може поднијети писани захтјев суду да у ванпарничном поступку изда налог за поступање на начин из став 1. овог члана.

**Члан 29.**

О заснивању и престанку радног односа са запосленицима одлучује Управа у складу са Законом о раду или директор Друштва уколико Управа на њега пренесе то овлаштење посебном одлуком.

Запослени у Друштву остварују права по основу рада у складу са Законом о раду и Уговором о раду који закључују са Друштвом.

**XVII. ИЗМЈЕНЕ ОСНИВАЧКОГ АКТА И СТАТУТА ДРУШТВА:**

**Члан 30.**

Оснивачки акт и Статут Друштва са ограниченом одговорношћу мијења се писменом одлуком оснивача.

**XVIII. ЗАШТИТА ЖИВОТНЕ СРЕДИНЕ:**

**Члан 31.**

Друштво ће у току обављања своје дјелатности посебну пажњу обратити заштити животне средине и придржавати се свих прописа који регулишу ову област.

**XIX. ПРЕСТАНАК СВОЈСТВА ДРУШТВА:**

**Члан 32.**

Друштво престаје:

-Одлуком оснивача,

-Статусним промјенама које за посљедицу имају престанак Друштва,

-Правоснажном судском одлуком којом се утврђује да је регистрација Друштва била

 ништава и одређује брисање Друштва из судског регситра и

-Другим случајевима предвиђеним законом.

**XX. ЗАВРШНЕ ОДРЕДБЕ:**

**Члан 33.**

Трошкове оснивања Друштва и друге трошкове везане за спровођење оснивања сноси Оснивач.

**Члан 34.**

У складу са чланом 131. Закона о привредним друштвима по доношењу одлука из надлежности Скупштине Друштва, саставља се записник и донесене одлуке се уписују у Књигу одлука Друштва.

Ова Одлука се мора регистровати у Књигу удјела чланова Друштва.

Ова Одлука (оснивачки акт Друштва) се мора уписати у регистар привредних субјеката Окружног привредног суда у Источном Сарајеву.

Пословну тајну Друштва представљају документа и информације које је Надзорни одбор утврдио као повјерљиве и чије би саопштавање могло неповољно да утиче на пословање Друштва. Као пословна тајна не могу се сматрати документа и подаци који се по закону сматрају јавним.

Документа и податке који представљају пословну тајну, другим лицима може дати директор, односно лице које он овласти у складу са Законом о слободи приступа информацијама.

**Члан 35.**

Ступањем на снагу ове Одлуке престаје са важењем Одлуком о оснивању број ОПУ -222/15 од 09.04.2015. године, ОПУ -256/2015 од 23.04.2015. године и ОПУ-310/2015 од 14.05.2015. године.

**Члан 36.**

Ова Одлука ступа на снагу даном доношења, уписује се Књигу одлука и примјењиваће се од дана уписа у Регистар пословних субјеката.

 Број: СА-01- /23

 Датум: .2023. године

 Предсједник Скупштине